টুথব্রাশ
মানব ইতিহাসের সর্বপ্রথম টুথব্রাশ ব্যবহারের সময় হিসেবে খ্রীষ্টপূর্ব প্রায় তিন হাজার সালকে নির্ধারণ করা হয়েছে। ঐ সময় গাছের চিকন ডালের সম্মুখ অংশকে চেছে দাঁত পরিষ্কারের কাজে টুথব্রাশ হিসেবে ব্যবহার করা হতো এবং এটি 'চিউই স্টিক' বা চিবানোর কাঠি বা দাঁতন নামে পরিচিত।
এঞ্জেলস অন হর্সব্যাক
যুক্তরাষ্ট্রে এঞ্জেলস অন হর্সব্যাক-এর খোঁজ পাওয়া যায় আঠারো-শত নব্বই দশকের মধ্য ভাগ থেকে শেষ ভাগ পর্যন্ত। সবচেয়ে পুরাতন তথ্যসূত্র হলো ১৮৯৬ সালের নিউইয়র্ক টাইমসের একটি রচনা, যেখানে খাদ্যটিকে রুচিবর্ধক বা এপিটাইজার হিসেবে উল্লেখ করা হয়েছে। এবং খাদ্যটির জন্য জার্মান সম্রাটের রদ্ধনবিদ বা সেফ উরবেইন ডুবোইসকে কৃতিত্ব দেয়া হয়েছে। এই রচনানুযায়ী এঞ্জেলস অন হর্সব্যাক ছিলো মোড়ানো, গোল মরিচের গুঁড়া ছিটানো এবং তাপে সিদ্ধ করা। রচনায় এই খাদ্যটি লেবু এবং পুদিনা পাতা সহযোগে পরিবেশনের কথা বলা হয়েছে, কিন্তু রুটি (টোষ্ট) এর কোন উল্লেখ নেই। ১৯৩০ এর দশকে এটিকে পিকনিক মেনুর অংশ বলে সুপারিশ করা হয়েছে। আবার ১৯৪৮ সালে এটিকে উল্লেখ করা হয়েছে রুচিবর্ধক হিসেবে। পঞ্চাশের দশকে যুক্তরাষ্ট্রের সংবাদপত্রগুলো আগ্রহ সহকারে এই খাদ্যটি নিয়ে ফিচার করে। শিকাগো ট্রিবিউন এ প্রকাশিত হয় 'ফর ওয়েষ্টার ট্রিট, ট্রাই এঞ্জেলস অন হর্সব্যাক; দে আর ডেলিক্টেবল এপিটাইজার সানডে মেনু' এবং "দিজ এঞ্জেলেস অন হর্সব্যাক আর ওয়েষ্টারস"। লস এঞ্জেলেস টাইমস ও এটি নিয়ে ফিচার প্রকাশ করে।